ਦੀਪਾ ਮਲਿਕ
ਦੀਪਾ ਮਲਿਕ ਇੱਕ ਭਾਰਤੀ ਅਥਲੀਟ ਹੈ। ਉਹ ਪਹਿਲੀ ਭਾਰਤੀ ਮਹਿਲਾ ਅਥਲੀਟ ਹੈ ਜਿਸਨੇ ਪੈਰਾਲੰਪਿਕ ਖੇਡਾਂ ਵਿੱਚ ਤਗਮਾ ਜਿੱਤਿਆ। ਉਸਨੇ 2016 ਦੀਆਂ ਪੈਰਾ ਓਲੰਪਿਕ ਖੇਡਾਂ ਵਿੱਚ ਸ਼ਾਟ ਪੁੱਟ ਵਿੱਚ ਚਾਂਦੀ ਦਾ ਤਮਗਾ ਜਿੱਤਿਆ। ਦੀਪਾ ਨੇ ਸ਼ਾਟ ਪੁੱਟ ਤੋਂ ਇਲਾਵਾ ਕਈ ਹੋਰ ਜੋਖਿਮ ਵਾਲੀਆਂ ਖੇਡਾਂ (ਅਡਵੈਨਚਰਸ ਖੇਡਾਂ) ਵਿੱਚ ਵੀ ਸ਼ਲਾਗਾਯੋਗ ਪ੍ਰਦਰਸ਼ਨ ਕੀਤਾ ਹੈ। ਉਹ ਹਿਮਾਲੀਅਨ ਸਪੋਰਟਸ ਐਸੋਸੀਏਸ਼ਨ ਅਤੇ ਫੈਡਰੇਸ਼ਨ ਆਫ਼ ਮੋਟਰ ਸਪੋਰਟਸ ਕਲੱਬਸ ਆਫ਼ ਇੰਡੀਆ ਨਾਲ ਸਬੰਧ ਰੱਖਦੀ ਹੈ। ਉਸਨੇ 8 ਦਿਨਾਂ ਲਈ ਜ਼ੀਰੋ ਡਿਗਰੀ ਤੋਂ ਵੀ ਘੱਟ ਤਾਪਮਾਨ ਵਿੱਚ 1700 ਕਿਮੋ. ਮੋਟਰਸਾਇਕਲ ਚਲਾਇਆ ਸੀ। ਇਸ ਵਿੱਚ 18000 ਫੁੱਟ ਦੀ ਪਹਾੜੀ ਵੀ ਚੜਨਾ ਸ਼ਾਮਿਲ ਸੀ। ਇਹ ਰੈਡ ਦੇ ਹਿਮਾਲਿਆ ਪ੍ਰਤੀਯੋਗਤਾ ਸੀ।